CELEX: 31983R2757
Language: el
Date: 1983-10-03 00:00:00
Title: Κανονισμός (ΕΟΚ) αριθ. 2757/83 της Επιτροπής της 3ης Οκτωβρίου 1983 που τροποποιεί τον κανονισμό (ΕΟΚ) αριθ. 2406/83 περί χορηγήσεως ενισχύσεως για τη χρησιμοποίηση κατά την οινοποίηση συμπυκνωμένων γλευκών σταφυλής και συμπυκνωμένων ανακαθαρισθέντων γλευκών σταφυλής για την αμπελουργική περίοδο 1983/84

Avis juridique important

|

31983R2757

Κανονισμός (ΕΟΚ) αριθ. 2757/83 της Επιτροπής της 3ης Οκτωβρίου 1983 που τροποποιεί τον κανονισμό (ΕΟΚ) αριθ. 2406/83 περί χορηγήσεως ενισχύσεως για τη χρησιμοποίηση κατά την οινοποίηση συμπυκνωμένων γλευκών σταφυλής και συμπυκνωμένων ανακαθαρισθέντων γλευκών σταφυλής για την αμπελουργική περίοδο 1983/84  

Επίσημη Εφημερίδα αριθ. L 271 της 04/10/1983 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 2757/83 ΤΗΣ ΕΠΙΤΡΟΠΗΣ  της 3ης Οκτωβρίου 1983  που τροποποιεί τον κανονισμό (ΕΟΚ) αριθ. 2406/83 περί χορηγήσεως ενισχύσεως για τη χρησιμοποίηση κατά την οινοποίηση συμπυκνωμένων γλευκών σταφυλής και συμπυκνωμένων ανακαθαρισθέντων γλευκών σταφυλής για την αμπελουργική περίοδο 1983/84  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1595/83 (2), και ιδίως το άρθρο 14 παράγραφος 4,  Εκτιμώντας:  ότι το άρθρο 3 πρώτο εδάφιο του κανονισμού (ΕΟΚ) αριθ. 2406/83 της Επιτροπής (3) προβλέπει ότι η αίτηση χορήγησης της ενίσχυσης υποβάλλεται στον οργανισμό παρέμβασης σε διάστημα δύο μηνών μετά την ημερομηνία χρησιμοποίησης των συμπυκνωμένων γλευκών ή των συμπυκνωμένων ανακαθαρισθέντων γλευκών· ότι με αυτή τη διάταξη υπάρχει κίνδυνος, στην περίπτωση των παραγωγών που ασχολούνται με περισσότερες από μία εργασίες εμπλουτισμού, να αναγκασθούν αυτοί να υποβάλουν περισσότερες από μία αιτήσεις, προκαλώντας έτσι ανεπιθύμητο διοικητικό φόρτο για τους οργανισμούς παρέμβασης· ότι είναι σκόπιμο να προσαρμοσθεί η προαναφερόμενη διάταξη έτσι ώστε να προβλέπεται υποβολή μίας μόνο αίτησης στην περίπτωση περισσοτέρων από μία εργασιών εμπλουτισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα άρθρο 3 του κανονισμού (ΕΟΚ) αριθ. 2406/83 αντικαθίσταται από το ακόλουθο κείμενο:  «Άρθρο 3  Οι παραγωγοί που επιθυμούν να λάβουν την ενίσχυση που προβλέπεται στο άρθρο 1 υποβάλλουν στον αρμόδιο οργανισμό παρέμβασης αίτηση που αφορά το σύνολο των εργασιών για την αύξηση του αλκοολικού τίτλου που αναφέρονται στο άρθρο 1. Αυτή η αίτηση πρέπει να φτάσει στον οργανισμό παρέμβασης μέσα σε δύο μήνες μετά την ημερομηνία κατά την οποία πραγματοποιήθηκε η τελευταία εργασία.  Στην αίτηση επισυνάπτονται τα έγγραφα που αφορούν τις εργασίες για τις οποίες ζητείται η ενίσχυση.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Οκτωβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 163 της 22. 6. 1983, σ. 48.  (3) ΕΕ αριθ. L 236 της 26. 8. 1983, σ. 13.